Çò que siguesse, un coche que passaue ara prèssa peth carrèr, era mencion deth repais, era pregunta d‟ua puncèla sus eth vestit que li calie premanir e, encara pejor, era expression pòc sentuda e faussa dera condolença, remoiguie dolorosaments es sues herides, les semblaue ua ofensa e trebolaue aqueth de besonh silenci qu‟ambdues sajauen d‟escotar eth grèu e terrible còr qu‟encara ressonaue enes sues imaginacions, empedint-les apregondir en luenhant e misteriós infinit que, per un instant, s‟auie dubèrt ath sòn dauant.